เวลานอนราบหรือนอนตะแคงซ้ายรู้สึกแน่นหน้าอกมาก แต่นอนตะแคงขวาพอหายใจสะดวก เวลาใช้ชีวิตเหมือนจะแน่นเบาๆแต่ก็หายไม่ลำบากมาก เวลาหายใจบางทีทำให้รู้สึกเหมือนอยากไอ จะเป็นอะไรร้ายแรงไหมคะ
สวัสดีค่ะ อาการนอนตะแคงซ้ายแล้วรู้สึกแน่นหน้าอก หายใจไม่สะดวกดังกล่าวมา อาจมีสาเหตุมาจาก กล้ามเนื้อหรือกระดูกอ่อนที่อกอักเสบ ซึ่งมักเจ็บสัมพันธ์กับท่าทาง มีจุดกดเจ็บหรือท่าที่ทำให้เจ็บชัดเจนได้ สาเหตุอื่นๆเช่น การมีกรดไหลย้อน เยื่อหุ้มปอดอักเสบ ปอดแตก กล้ามเนื้อหัวใจขาดเลือด เป็นต้นหากสัมพันธ์กับท่าทาง นึกถึงสาเหตุจากกล้ามเนื้อหรือกระดูกอ่อนที่อกอักเสบได้มากที่สุด แนะนำการพักการใช้งาน ระวังการกระทบกระแทกที่บริเวณดังกล่าว ร่วมกับสามารถกินยาแก้ปวดเพื่อบรรเทาอาการได้ก่อนเบื้องต้น ถ้ายังปวดมากขึ้นเรื่อยๆ ไม่ทุเลา ควรไปพบแพทย์เพื่อตรวจหาสาเหตุเพิ่มเติม